cyanic-selkie/wikianc huggingface dataset:
কালো সেপ্টেম্বর (জর্ডানের গৃহযুদ্ধ)
সাত দফা চুক্তিঃ
ফিলিস্তিনি ছিটমহল ও শরণার্থী শিবিরগুলোয় জর্ডান পুলিশ ক্রমশ নিয়ন্ত্রণ হারাচ্ছিল। পি এল ও যোদ্ধারা প্রকাশ্যে বন্দুক নিয়ে ঘোরাফেরা করত এবং কর উত্তোলনের চেষ্টা করত। ১৯৬৮ এর আলোচনার সময় সম্রাট হুসেইন ফিলিস্তিনি সংগঠন গুলোর সাথে সাত দফা চুক্তিতে পৌঁছান : কিন্তু পিএলও এই সাত দফা চুক্তি মেনে চলল না। বরং ধীরে ধীরে এই অঞ্চল জর্ডানে একটি স্বাধীন অঙ্গরাজ্য হবার পথে এগিয়ে যেতে থাকে। ফিলিস্তিনি যোদ্ধাদের গ্রুপে কোন নিয়ম শৃঙ্খলা ছিল না এবং এই বিভিন্ন প্রতিষ্ঠানকে নিয়ন্ত্রণ করার জন্য কোন কেন্দ্রীয় অবকাঠামো ছিল না।অনেক সংগঠনই ছিল নতুন এবং কারামেহ'র যুদ্ধের পর নতুন নতুন সংগঠনের সৃষ্টি হয়।যা একটি অবিশ্বাস পরিস্থিতির সৃষ্টি করে। নতুন নতুন তৈরি হওয়া সংগঠন গুলো নিজেদের দিকে কর্মীদের আকৃষ্ট করারা জন্য মৌলবাদের দিক থেকে একে অপরকে ছাড়িয়ে যেতে থাকে। পি এল এফ পি( Popular Front for the Liberation of Palestine) এবং ডি এফ এল পি(Democratic Front for the Liberation of Palestine) এর কিছু বামপন্থী ফিলিস্তিনি আন্দোলন প্রকাশ্যে জর্ডানের গণতন্ত্রের বৈধতা নিয়ে প্রশ্ন তোলা শুরু করে এবং এর অবসানের দাবি জানায়। একই সাথে তারা বিভিন্ন উদ্দেশ্য প্রণোদিত ধর্মবিরোধী কাজের মাধ্যমে রক্ষণশীল ধর্মীয় অনুভূতিতে আঘাত হানতে থাকে। অন্য কথায় বলা যায়, দুর্বল সরকার ব্যাবস্থাপনার পরিপ্রেক্ষিতে ফিদায়ীন একটি অপরাধ্মূলক সংগঠনে পরিণত হয়ে পড়ছিল। ইয়াসির আরাফাতের নেতৃত্বাধীন ফাতাহ জর্ডানিয় সমস্যায় না জড়ানোর অঙ্গিকার ব্যক্ত করে। তবে দলের অনেক সদস্যই তা মেনে নেয়নি।এর মধ্যে সরকার ফাতাহ'র মধ্যে অভ্যন্তরীণ কোন্দ্ল সৃষ্টির চেষ্টা চালালে ফাতাহ সরাসরি জর্ডান সরকারের সাথে সশস্ত্র যুদ্ধে লিপ্ত হবার হুমকি দেয়। অনেক ফিলিস্তিনি যোদ্ধার মনে ফিদায়ীনের অভ্যন্তরেই অনেক জর্ডানি এবং বিভিন্ন গোপন সংস্থার গুপ্তচর লুকিয়ে ছিল। যাদের কাজই ছিল রাজনৈতিক সম্পর্কের অবনমন ঘটানো।
১৯৬৮ এর মাঝামাঝি সময় থেকে শুরু করে ১৯৬৯ এর শেষ পর্যন্ত ফিলিস্তিনি বাহিনী এবং জর্ডান নিরাপত্তা বাহিনীর মধ্যে কমপক্ষে ৫০০ সংঘর্ষ হয়।এ সময় সাধারণ নাগরিকদের অপহরণের মত ঘটনাও ঘটতে থাকে। জর্ডান রাজ-আদালতের প্রধান বিচারপতি জায়িদ আল রিফাই এক বার্তায় উল্লেখ করেন যে,"ফিদায়ীনরা এক সৈন্যকে হত্যা করে তার শিরশ্ছেদ করে এবং তার মাথা দিয়ে তার বাসস্থানের সামনে ফুটবল খেলে"।
জর্ডান কর্তৃপক্ষ এবং নিরাপত্তার তোয়াক্কা না করে পিএলও ইসরায়েলের উপর জর্ডান সীমান্ত দিয়ে হামলা চালাতে থাকে।ইসরায়েলও ধীরে ধীরে প্রতিআক্রমণের তীব্রতা বাড়াতে থাকে।ধীরে ধীরে বড় মাত্রার যুদ্ধের সম্ভাবনা বড় হতে থাকে।
দশ দফা অধ্যাদেশঃ
১৯৭০ সালে সম্রাট হুসেইন মিশরের রাষ্ট্রপতি নাসেরের এবং আমেরিকার প্রেসিডেন্ট রিচার্ড নিক্সন এর সাথে আলোচনার জন্য বিদেশ সফর করেন। তিনি ফিরে আসার পর পরই একটি দশ দফা অধ্যাদেশ জারি করেন। ১১ ফেব্রুয়ারি আম্মান এর রাস্তায় জর্ডান নিরাপত্তা বাহিনী এবং ফিলিস্তিনি সংগঠনগুলোর মধ্যে দাঙ্গা বেধে যায়। এতে প্রায় ৩০০ লোক নিহত হয়।এই দাঙ্গা ছড়িয়ে পড়া রোধ করতে সম্রাট হুসেইন ঘোষণা দেন, "আমরা সবাই ফিদায়ীন"। এছাড়া স্বরাষ্ট্র মন্ত্রীকেও বরখাস্ত করেন তিনি।
সশস্ত্র ফিলিস্তিনিরা জর্ডানের শহরগুলোয় ভিসা নিয়ন্ত্রণ, যাতায়াতের বিধিনিষেধ আরোপ করা শুরু করে, যা জর্ডান নাগরিক সমাজ এবং সেনাবাহিনীর মধ্যকার উত্তেজনা আরো বাড়িয়ে দেয়। ১৯৭০ সালের ফেব্রুয়ারি থেকে জুনের মাঝে জর্ডানে বিভিন্ন সংঘর্ষে প্রায় এক হাজার লোক নিহত হয়।
জুলাই মাসে মিশর এবং জর্ডান যুক্তরাষ্ট্র দ্বারা প্রস্তাবিত "রজারস নীতি" গ্রহণ করে।যাতে মিশর ও ইসরায়েলের এই শক্তিক্ষয়ের যুদ্ধের বিরতির আহবান জানানো হয়। এ নীতিতে ইসরায়েলকে ১৯৬৭ সালে দখল করা অঞ্চল ছেড়ে দিতে আহবান জানানো হয়। "জাতিসঙ্ঘের নিরাপত্তা সভার প্রস্তাব ২৪২" মতে পশ্চিম তীরকে সম্রাট হুসেইন এর শাসন ব্যাবস্থায় অন্তর্ভুক্ত করা হয়। যা মৌলবাদী সংগঠনগুলোর কাছে অগ্রহণযোগ্য ছিল। পিএলও, পি এল এফ পি, ডি এল এফ পি এ প্রস্তাবের ঘোর বিরোধিতা জানায় এবং এ প্রস্তাবে একমত পোষণ করার জন্য  নাসের এর কঠোর সমালোচনা করে। অনেকেই মনে করেন যে নাসেরের সাথে পি এল ও এর সম্পর্কে ফাটল ধরানোর একটা কৌশল ছিল এই নীতি। এ নীতি বাস্তবায়িত হয় নি।
নাসেরের বিচ্ছিন্ন হয়ে যাবার সুযোগে সম্রাট হুসেন পিএলও এর বিরুদ্ধে সামরিক উদ্যোগের প্রস্তুতি শুরু করেন। এদিকে মৌলবাদী সংগঠনগুলোও হুসেনের পশ্চিমা-শাসন ব্যবস্থা ধ্বংস করার সঙ্কল্প গ্রহণ করে।
জর্ডান সৈন্যবাহিনীর আক্রমণ
সেপ্টেম্বরের ১৫ তারিখ সম্রাট হুসেন সর্বোচ্চ পর্যায়ের সামরিক কর্তা হাবিস আল মাজালি কে সশস্ত্র বাহিনীর প্রধান হিসেবে নিয়োগ দেন এবং সামরিক শাসন ঘোষণা করেন। আক্রমণের পরিকল্পনায় জর্ডানে পাকিস্তানি প্রশিক্ষণ ক্যাম্পের প্রধান মুহাম্মদ জিয়া-উল-হক মুখ্য ভূমিকা পালন করেন। পরের দিন, জর্ডানের ৬০ নম্বর ব্রিগেডের ট্যাংক আম্মানে অবস্থিত ফিলিস্তিনি সংগঠনগুলোর সদর দপ্তরে হামলা চালায়। এর পাশাপাশি সৈন্যবাহিনী ইরবিদ,সল্ট,সুইলেহ,বা'কা, ওয়েহদাত এবং জারকাতে আক্রমণ চালায়। তবে জর্ডান সৈন্যবাহিনী শুধুমাত্র ফিলিস্তিনীদের নিয়েই ব্যস্ত ছিল না। ১৯৬৭ সালের যুদ্ধের পর ইরাকি সৈন্যবাহিনীর "৩য় সশস্ত্র বিভাগ" জর্ডানে রয়ে যায়। ইরাকি সরকার ফিলিস্তিনিদের প্রতি যতই সহানূভুতিশীল হচ্ছিল, এই যুদ্ধে ইরাকের হস্তক্ষেপের ধারণা ততই জমাট বাঁধতে থাকে। এজন্য জর্ডানি ৩য় সশস্ত্র বাহিনীর ৯৯তম ব্রিগেড কে শুধুমাত্র ইরাকি বাহিনীর উপর নজর রাখার জন্য নিয়োজিত করা হয়। তাছাড়া , উত্তর জর্ডানে অবস্থিত ৪০ তম সশস্ত্র বাহিনী, ২য় পদাতিক বাহিনী এবং অন্যান্য সাহায্যকারী সংস্থাগুলো সিরিয়ার আক্রমণের ভয়ে পি এল ও র বিরুদ্ধে তাদের পূর্ণশক্তি প্রয়োগ করতে পারছিল না। শেষমেশ পি এল ও র প্রতি সহানুভূতিশীল আরব নেতাদের চাপে জর্ডানের এই প্রথম আক্রমণের সাফল্য সামান্যতেই সীমাবদ্ধ থাকে। এতদসত্ত্বেও, ২৭ সেপ্টেম্বর মিশরের রাষ্ট্রপতি নাসেরের শান্তিচুক্তিতে স্বাক্ষরের আগেই জর্ডান সৈন্যবাহিনী মূল শহরগুলোর নিয়ন্ত্রণ হাতে নিয়ে নেয়।
তার অধীনে জর্ডানবাহিনী একটি নিয়মতান্ত্রিক এবং সতর্ক সমরাভিযান পরিচালনা করে। প্রথমে তারা পি এল ও এর অধীনে থাকা প্রধান শহরগুলোর নিয়ন্ত্রণ হাতে নেয়। এরপর পিএলও কে তারা আজিওন এবং জারাশের পর্বত অঞ্চলে আশ্রয় নিতে বাধ্য করে। অবশেষে সৈন্যবাহিনী পিএলও কে ঐ অঞ্চলের চারদিক থেকে ঘিরে ফেলে। প্রচন্ড সংঘর্ষের মধ্য দিয়ে পিএলও এর মূলোৎপাটিত হয়।
আরাফাত পরবর্তীতে দাবি করেন যে জর্ডান বাহিনী প্রায় ১০০০০-২৫০০০ ফিলিস্তিনিকে হত্যা করেছিল। যদিও বিভিন্ন রক্ষণশীল সূত্রের মতে  সংখ্যাটি  ১০০০-২০০০ এর মধ্যে ছিল।
ডেভিড রাব নামের একজন জিম্মি ব্ল্যাক সেপ্টেম্বরের প্রাথমিক সামরিক আক্রমণের বর্ণনা দেন এভাবেঃ
"যেহেতু আশরাফিয়া জর্ডান বাহিনীর প্রাথমিক লক্ষ্য ছিল, আমাদের অঞ্চলে প্রচুর গোলাবর্ষণ হচ্ছিল ।বিদ্যুৎ বিচ্ছিন্ন হয়ে পড়েছিল এবং আমাদের কাছে খুব সামান্য খাবার ও পানি ছিল। শুক্রবার বিকালে আমরা রাস্তায় ট্যাঙ্কের ধাতব ঝনঝন শব্দ শুনতে পাই। আমরা সবাই দ্রুত একটি রুমে আশ্রয় নিই। গেরিলারা ঐ রুমের দরজাগুলো খুলে ছুঁড়ে ফেলে দিচ্ছিল যাতে ভবনটিকে পরিত্যাক্ত বলে মনে হয়। হঠাৎ করে গোলাবর্ষণ বন্ধ হয়ে গেল।"
সশস্ত্র সৈন্যবাহিনী শহরের সঙ্কীর্ণ রাস্তাগুলোয় অতটা কার্যকরভাবে কাজ করতে না পারায় জর্ডান বাহিনী ঘরে ঘরে ফিলিস্তিনি যোদ্ধাদের খোঁজে তল্লাশি চালাতে থাকে এবং ফিলিস্তিনি যোদ্ধাদের সাথে কয়েক সপ্তাহের প্রচন্ড যুদ্ধে লিপ্ত হয়।
কালো সেপ্টেম্বরের বিদ্রোহের সময় আম্মান সবচেয়ে তীব্র যুদ্ধ প্রত্যক্ষ করে। সিরিয়ার ট্যাঙ্ক ইয়ারামী নদী দিয়ে উত্তর জর্ডানে প্রবেশ করে এবং আম্মান ও উত্তরাঞ্চলের বিভিন্ন শহরে গোলাবর্ষণ শুরু করে। পিএলও র ছোড়া মেয়াদ উত্তীর্ণ ক্ষেপণাস্ত্রগুলো এক সপ্তাহ ধরে আম্মানকে প্রকম্পিত করে। জর্ডান পদাতিক বাহিনী ফিলিস্তিনি ফিদায়ীন বাহিনীকে কয়েক সপ্তাহের যুদ্ধের মধ্য দিয়ে আম্মান থেকে বিতাড়িত করতে সক্ষম হয়।
সিরিয়ার হস্তক্ষেপের চেষ্টাঃ
এই গোলযোগময় পরিস্থিতিতে ১৮ সেপ্টেম্বর সিরিয়া ফিলিস্তিনি গেরিলাদের পক্ষে যুদ্ধে হস্তক্ষেপ করার চেষ্টা চালায়। রাষ্ট্রপতি হাফেজ আল-আসাদ তার জীবনীলেখক প্যাট্রিক সীলকে বলেন যে সিরিয়ার এই হস্তক্ষেপ শুধুই ফিলিস্তিনিদের গণহত্য্যার হাত থেকে রক্ষার জন্য পরিকল্পিত হয়েছিল। সিরিয়ার সরকার একটি পূর্ণ ব্রিগেডের সমতুল্য সশস্ত্র বাহিনী পাঠিয়েছিল এ যুদ্ধে এবং এই বাহিনীর কিছু অংশ সরাসরি সৈন্যবাহিনী থেকে এসেছিল। বাকি অংশ ছিল ৫ম পদাতিক বিভাগ এবং কমান্ডো। তারা দামেস্কে অবস্থিত ফিলিস্তিনি মুক্তি বাহিনী র সিরিয়া শাখার অধীনে ছিল।
আসাদের নির্দেশে সিরিয়ার বিমান বাহিনী এ যুদ্ধে অংশ নেয়া থেকে বিরত থাকে। এর পেছনে অনেকেই সিরিয়ায় বাথ পার্টি র অভ্যন্তরে দলীয় কলহ এবং ইসরায়েলের সামরিক হস্তক্ষেপের হূমকির ভূমিকা ছিল বলে মনে করেন। জোয়েল এল মিগডাল দ্বিমত পোষণ করেন বলেন ,ইসরায়েল হুমকিগুলো কিসিঞ্জার ও নিক্সন এর যুক্তরাষ্ট্রের নির্দেশে দিয়েছিল।
ফিলিস্তিনি শরণার্থী সমস্যা এবং সিরিয়ান আক্রমণ সামলাতে ব্যস্ত সম্রাট হুসেইন এবার যুক্তরাষ্ট্র এবং যুক্তরাজ্যকে জর্ডানে হস্তক্ষেপের অনুরোধ করেন।এমনকি যুক্তরাষ্ট্রকে তিনি সিরিয়াতে আক্রমণ চালাতেও অনুরোধ করেন। টিমোথি নাফথালির ভাষ্যমতে "সিরিয়া জর্ডান আক্রমণ করে এবং জর্ডান সম্রাট এই সামরিক বিশৃঙ্খল অবস্থা পর্যবেক্ষণ করে যেকোন উপায়ে তাদের সাহায্যের আহবান জানান।"
".................. সার্বভৌমত্ব, আঞ্চলিক অখন্ডতা এবং জর্ডানের স্বাধীনতা রক্ষা করতে আমি অতিসত্বর ভূমি এবং আকাশে প্রায়োগিক হস্তক্ষেপের অনুরোধ জানাচ্ছি। অতিসত্বর আক্রমণকারী বাহিনীর উপর বিমান হামলা চালানো এবং আকাশের নিরাপত্তা ব্যবস্থা জোরদার করা এখন আবশ্যকীয়।"
২১ সেপ্টেম্বর সিরিয়ান ৫ম বিভাগ জর্ডানি ৪০তম ব্রিগেডকে ভেদ করে ঢুকে পড়ে এবং তাদের আর-রাম্থা পর্যন্ত পিছাতে বাধ্য করে। ২২ সেপ্টেম্বর, জর্ডান রাজকীয় বিমান বাহিনী সিরিয়ান বাহিনীর উপর হামলা শুরু করে। ক্রমাগত আক্রমণ সিরিয়ান বাহিনীকে ক্রমেই দুর্বল করে দেয় এবং ২২ সেপ্টেম্বরের শেষ বিকালে ৫ম পদাতিক বিভাগ পিছু হটতে শুরু করে।
কারণ যাই হোক না কেন, সিরিয়ানদের আকস্মিক এই পিছু হটা ফিলিস্তিনিদের আশায় জোরে আঘাত হানে। জর্ডান সামরিক বাহিনী আম্মানে তাদের প্রধান দপ্তর গুড়িয়ে দেয় এবং অন্য রাজ্য থেকে তাদের বিচ্ছিন্ন করার হুমকি দেয়। ফিলিস্তিনিরা যুদ্ধ বিরতিতে সম্মত হয়। কায়রোতে আরব দেশগুলোর সম্মেলনে হুসেইন এবং আরাফাত যোগ দেন, যেখানে আরাফাত কূটনৈতিক জয়লাভ করেন। ২৭ সেপ্টেম্বর, হুসেইন একটি চুক্তি স্বাক্ষর করতে বাধ্য হন। এ চুক্তিতে জর্ডানে ফিলিস্তিনি সংগঠনগুলোর কার্যক্রম বৈধ ঘোষণা করা হয়।উভয় পক্ষকে এক্ষেত্রে সমান ক্ষতিগ্রস্ত হিসেবে বিবেচনা করা হয় যা জর্ডানের জন্য ছিল অবমাননাকর।
যুক্তরাষ্ট্র এবং সোভিয়েত ইউনিয়নঃ
"ইউনাইটেড স্টেটস নেভি" এর ষষ্ঠ নৌবহর জর্ডানের নিকট উপকূলে অবস্থান করছিল। সেপ্টেম্বরের শুরুতে, নিক্সন একটি অতিরিক্ত এয়ারক্রাফট ক্যারিয়ার দল পাঠান এবং "ইউএস গুয়াম" নামক আরেকটি জাহাজ ষষ্ঠ বাহিনীর সাথে পাঠান।দুটি রাজকীয় নৌবহর মাল্টা র অদূরে এসে পৌঁছায়। ১৯-২০ সেপ্টেম্বরের দিকে, আমেরিকার নৌবাহিনী পূর্ব-ভূমধ্য সাগরীয় অঞ্চলে শক্তিশালী বাহিনী জড়ো করে। এর উদ্দেশ্য ছিল এ অঞ্চলে আমেরিকান স্বার্থ রক্ষা করা এবং প্রায় ৫০ জন জার্মান, ব্রিটিশ ও আমেরিকার নাগরিক আটকের জবাব দেয়া।
সোভিয়েত ইউনিয়নের মতে এ মিশনের উদ্দেশ্য ছিল সিরিয়া, জর্ডান ও লেবাননে ইসরায়েলের আক্রমণের সমর্থনে জর্ডান তীরবর্তী পশ্চিম উপত্যকা দখল করা। এই অঞ্চলে সোভিয়েতদের স্বার্থ রক্ষার্থে সিরিয়াকে সাহায্য করতে সোভিয়েত নৌবাহিনীর ভূমধ্যসাগরীয় উপদলকে প্রায় ২০ টি স্থল যুদ্ধযান ও ৬ টি ডুবোজাহাজ দ্বারা সমৃদ্ধ করা হয়। সিরিয়ার সাথে দ্বিপক্ষীয় সমঝোতার মাধ্যমে সোভিয়েত সৈন্যদের আমেরিকান সৈন্যের জবাব দিতে প্রস্তুত থাকতে বলা হয় এবং সিরিয়ার সীমান্ত ইসরায়েলের হাত থেকে সুরক্ষিত রাখতে নির্দেশ দেয়।
১৯-২০ সেপ্টেম্বর । মোকাবেলার ব্যস্ততম সময়। আমেরিকার জাহাজ হাইফা র বহিস্থ পোতাশ্রয়ে প্রবেশ করে এবং আমেরিকান নৌবাহিনীকে নিয়োজিত করা হয়।
যদিও টারটাস এ সোভিয়েত সৈন্যরা যাবার পর আমেরিকানরা পিছু হটে। ৮২ তম বিমানবাহিনীর দলকে ১৫ সেপ্টেম্ব্র সতর্ক করা হয়। ১৯ সেপ্টেম্বর তাদের সি-১৪১এস এ অন্তর্ভুক্ত করা হয়। তাদের আম্মান এয়ারপোর্টে নামার কথা ছিল এবং পরবর্তী দল্গুলোর তাদের অনুসরণ করার কথা ছিল। কিন্তু সি-১৪১ অবতরণের  কয়েক মিনিট পরই এ মিশন বাতিল করা হয় এবং সবাই ব্র্যাগ এর দুর্গে ফেরত আসে।
সেপ্টেম্বর ও অক্টোবর মাসজুড়ে আমেরিকান সৈন্যবাহিনী তৎপর ছিল। ২৩-২৪ সেপ্টেম্বর এর দিকে যখন সিরিয়ার বাহিনীর জর্ডান অভিযান নিস্ফল হল তখন উত্তেজনা ধীরে ধীরে কমে আসে।
নয়ান
নয়ান (বৈজ্ঞানিক নাম:Junonia almana (Linnaeus)) এক প্রজাতির মাঝারি আকৃতির প্রজাপতি, যাদের মুল শরীরটা এবং ডানা তামাটে হলুদ বর্ণের এবং ডানার উভয় প্রান্তে একটি করে চোখযুক্ত। নয়ানের ওপর দিকের পিঠের, সামনের এবং পিছনের ডানায় একটা করে চোখ দেখা যায়। পিছনের দিকের ডানার চোখ অপেক্ষাকৃত আকারে বড় এবং ময়ূরকণ্ঠী এবং বাদামী বর্ণের। এই চোখের মাঝে একটা বা দুটো ছোট সাদা বিন্দু দেখা যায়। সামনের দিকের ডানাতে কয়েকটি গাঢ় কালচে বাদামী রঙের রেখার ঢেউ লক্ষ্য করা যায়। এরা ‘নিমফ্যালিডি’ পরিবারের সদস্য।
আকার
প্রসারিত অবস্থায় নয়ানের ডানার আকার ৬০-৬৫মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত নয়ানের উপপ্রজাতিসমূহ হল-
বিস্তার
এই প্রজাতি ভারত, পাকিস্তান, নেপাল, ভূটান, বাংলাদেশ, মায়ানমার এবং শ্রীলঙ্কা এর বিভিন্ন অঞ্চলে দেখা যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল হলদে কমলা (tawny orange) এবং সামনের ডানায় ২ ও ৫ নং শিরামধ্যে ডিসকাল অংশে দুটি চক্ষুবিন্দু (ocille) বর্তমান। চক্ষুবিন্দুগুলি সুস্পষ্ট এবং পর্যায়ক্রমে কালো ও হলুদ বলয় দ্বারা আবৃত। চক্ষুবিন্দুগুলির কেন্দ্রভাগ আকাশী নীল। ২নং শিরামধ্যস্থ চক্ষুবিন্দুটি ৫ নং অপেক্ষা সামান্য বড়। কোস্টাল শিরার থেকে পরপর চারটি চওড়া ছোট বন্ধনী ডানার নিচের দিকে খানিক দূর অবধি বিস্তৃত। ডানার বেস অথবা গোড়ার দিক থেকে প্রথম বন্ধনী (band)টি উভয় প্রান্তে কালো রেখা দ্বারা সীমায়ীত ও কমলা বর্নের। পরবর্তী বন্ধনী ৩টি কালো ও আঁকাবাঁকা। চতুর্থ বন্ধনীটি ৫নং শিরামধ্যস্থ চক্ষুবিন্দুর সাথে যুক্ত হয়েছে। অ্যাপেক্স অথবা শীর্ষভাগ সূঁচালো অথবা তীক্ষ্ণ (pointed) নয়, বরং খানিক চৌকো। টার্মিনাল ও সাবটার্মিনাল অংশ ৩টি প্রায় সমান্তরাল কালো রেখায় চিত্রিত যাদের মধ্যে সবচেয়ে অভ্যন্তরের রেখাটি ইষদ অস্পষ্ট। শুষ্ক ঋতুরূপে উক্ত রেখা ৩টি অস্পষ্ট।
পিছনের ডানার ২ নং শিরামধ্যস্থ চক্ষুবিন্দুটি সামনের ডানার অনুরূপ তবে বেশ অস্পষ্ট ও কোনো কোনো নমুনাতে এমনকি অনুপস্থিত। ৫নং শিরামধ্যস্থ চক্ষুবিন্দুটি সামনের ডানার চক্ষুবিন্দুর প্রায় অনুরূপ গঠন বিশিষ্ট, তবে কেন্দ্রভাগে কালো ও সাদা ছোপ যুক্ত এবং বৃহদাকার (৪নং থেকে ৭নং শিরা অবধি বিস্তৃত)। টার্মিনাল ও সাবটার্মিনাল কালো রেখা ৩টি ও কোস্টাল শিরা হইতে উৎপন্ন নিম্নগামী ছোট বন্ধনীগুলি সামনের ডানার অনুরূপ।
শুষ্ক ঋতুরূপে, সামনের ডানার টার্মেন বহিবর্তীত (produced) ও অবতল (falcate) এবং ৪ নং শিরাতে বহিঃপ্রসারিত (protuded) ও টর্নাস ছোট লেজযুক্ত। আর্দ্র ঋতুরূপে উক্ত বৈশিষ্ঠগুলি অনুপস্থিত।
ডানার নিম্নতল, শুষ্ক ঋতুরূপে শুকনো পাতার অনুরূপ দর্শন যাতে দাগ-ছোপ ও চক্ষুবিন্দু সম্পূর্নরূপে অনুপস্থিত। আর্দ্র ঋতুরূপে, ডানার নিম্নতল, উপরিতলে প্রায়ানুরূপ রেখা, বন্ধনী ও চক্ষুবিন্দুযুক্ত এবং উভয় ডানাতে কোস্টা থেকে টর্নাস অবধি বিস্তৃত একটি সরু বন্ধনী বিশিষ্ট। স্ত্রী ও পুরুষ উভয় প্রকার অনুরূপ।
আচরণ
এদের দ্রুত ওড়ার ভঙ্গি দেখা যায়। এদের ফুলের মধু পান করতে দেখা গেলেও ভিজে মাটিতে বসে রস পান করতে তেমন দেখা যায় না।
বহিঃসংযোগ
http://www.ifoundbutterflies.org/#!/sp/527/Junonia-almana
সোনিয়া আক্তার
সোনিয়া আক্তার (জন্ম ১৫ জুলাই ১৯৯৭) একজন বাংলাদেশী সাঁতারু। তিনি ২০১৬ গ্রীষ্মকালীন অলিম্পিকে মেয়েদের ৫০ মিটার ফ্রিস্টাইল বিভাগে অংশগ্রহণ করেন।
দাগ হৃদয়ে
দাগ হৃদয়ে হল ২০১৯ সালের একটি বাংলাদেশি চলচ্চিত্র, যে চলচ্চিত্রে অভিনয় করেছেন বাপ্পী চৌধুরী, বিদ্যা সিনহা মিম, আঁচল, অরুণা বিশ্বাস, শতাব্দী ওয়াদুদসহ আরো অনেকে। চলচ্চিত্রটি ২০১৯ সালের ৮ ফেব্রুয়ারি মুক্তি পায়। চলচ্চিত্রটি বাপ্পী-মিম জুটির চতুর্থ চলচ্চিত্র।
এস্থার ভিক্টোরিয়া আব্রাহাম
এস্থার ভিক্টোরিয়া আব্রাহাম (৩০শে ডিসেম্বর ১৯১৬ - ৬ই আগস্ট ২০০৬; তাঁর মঞ্চ নাম প্রমীলা দিয়ে বেশি পরিচিত) একজন ভারতীয় মডেল, অভিনেত্রী এবং হিন্দি চলচ্চিত্র জগতের প্রথম মহিলা চলচ্চিত্র নির্মাতা ছিলেন। তিনি ১৯৪৭ সালে প্রথমবারের মতো মিস ইন্ডিয়া বিজয়ী ছিলেন।
ব্যক্তিগত জীবন
এস্থার ভিক্টোরিয়া আব্রাহাম ১৯১৬ সালে ব্রিটিশ ভারতের বেঙ্গল প্রেসিডেন্সির (বর্তমানে পশ্চিমবঙ্গ) কলকাতার এক বাগদাদি ইহুদি পরিবারে জন্মগ্রহণ করেছিলেন। তিনি কলকাতার এক স্বনামধন্য ব্যবসায়ী রুবেন আব্রাহাম এবং করাচির মাতিলদা আইজাকের কন্যা ছিলেন। লিয়ার সাথে তাঁর বাবার প্রথম বিবাহ থেকে তাঁর তিন ভাই-বোন এবং তাঁর নিজের বাবা-মায়ের বিবাহের পর ছয় ভাই-বোন ছিল।
এস্থার ভিক্টোরিয়া আব্রাহাম দুই বার বিবাহ বন্ধনে আবদ্ধ হয়েছিলেন। তাঁর প্রথম বিয়ে থেকে তাঁর একটি সন্তান ছিল। পরবর্তীতে তিনি তাঁর সহকর্মী সৈয়দ হাসান আলী জায়েদীর (যিনি কুমার নামে অধিক পরিচিত) সাথে বিবাহ বন্ধনে আবদ্ধ হন। তাঁদের এক সাথে চার সন্তান ছিল। তাঁর স্বামী জায়েদী শিয়া মুসলিমের একজন অনুশীলনকারী, যিনি মুঘল-ই-আজম এবং শ্রী ৪২০ চলচ্চিত্রে অভিনয় করেছিলেন। এস্থার ভিক্টোরিয়া আব্রাহাম ছিলেন তাঁর (জায়েদীর) দ্বিতীয় স্ত্রী। ১৯৬৩ সালে জায়েদী পাকিস্তানে চলে যাওয়ার পরে, এস্থার ভিক্টোরিয়া আব্রাহাম ভারতে থাকার সিদ্ধান্ত নেন, এরপর এখানে তিনি অভিনয় এবং চলচ্চিত্র নির্মাণ করেছিলেন।
তাঁর কনিষ্ঠ পুত্র হায়দার আলী চলচ্চিত্র ও টেলিভিশন অভিনয়ের মাধ্যমে তাঁর কর্মজীবন শুরু করেছিলেন। তাঁর মেয়ে নাকি জাহান, ১৯৬৭ সালে 'ইভের সাপ্তাহিক মিস ইন্ডিয়া' জয়লাভ করে অস্ট্রেলিয়ার কুইন অফ দ্য প্যাসিফিক কোয়েস্ট নামক প্রতিযোগিতায় ভারতের প্রতিনিধিত্ব করেছিলেন। তাঁরা একমাত্র মা ও কন্যা জুটি যাঁরা দুজনই মিস ইন্ডিয়া খেতাব জয়লাভ করেছেন।
এস্থার ভিক্টোরিয়া আব্রাহাম ২০০৬ সালের ৬ই আগস্ট তারিখে শেষ নিঃশ্বাস ত্যাগ করেন।
কর্মজীবন
১৯৪৭ সালে প্রথমবারের মতো আয়োজিত সুন্দরী প্রতিযোগিতা মিস ইন্ডিয়াতে এস্থার ভিক্টোরিয়া আব্রাহাম জয়লাভ করেছিলেন; উক্ত খেতাব জেতার সময় তিনি ৩১ বছর বয়স্ক ছিলেন।  বিনোদন শিল্পে তাঁর প্রথম কাজটি ছিল পার্সী থিয়েটার সংস্থার একজন নৃত্যশিল্পী হিসেবে; চলচ্চিত্রের মাঝে ১৫ মিনিটের বিরতিতে যখন প্রজেক্টর মাস্টার রিল পরিবর্তন করতেন, তখন তিনি নৃত্য পরিবেশন করতেন। প্রমীলা উলটি গঙ্গা, বিজলি, বসন্ত (চলচ্চিত্র) এবং জঙ্গল কিংয়ের মতো ৩০টি চলচ্চিত্রে নির্ভীক তারকা হিসাবে অভিনয় করেছিলেন। তিনি নিজের প্রযোজনা কোম্পানি সিলভার প্রোডাকশনের অধীনে ১৬টি চলচ্চিত্র নির্মাণ করেছিলেন; এর মাধ্যমে তিনি ভারতের প্রথম বৃহত্তম মহিলা চলচ্চিত্র নির্মাতাতে পরিণত হয়েছিলেন। তৎকালীন বোম্বের মুখ্যমন্ত্রী মোরারজি দেসাই তাঁকে পাকিস্তানে গুপ্তচরবৃত্তির অভিযোগে অভিযুক্ত করেছিলেন, কারণ তিনি নিয়মিতভাবে পাকিস্তানে যেতেন। যাহোক, পরে এটি প্রমাণিত হয়েছিল যে তিনি তাঁর চলচ্চিত্রের প্রচারের জন্য সেখানে যেতেন।
প্রমিলা ছিলেন একাধিক প্রতিভার অধিকারী। তিনি কেবল একজন দুর্দান্ত অভিনেত্রী এবং চলচ্চিত্র প্রযোজকই ছিলেন না, তিনি কেমব্রিজ বিশ্ববিদ্যালয়ের স্নাতক এবং দক্ষ শিক্ষকও ছিলেন, প্রায়শই তিনি নিজের চলচ্চিত্রের পোশাক এবং গহনাও নকশা করতেন।
ঘোস্ট স্টোরিস (ম্যাগাজিন)
thumb|আগস্ট ১৯২৮ সংখ্যার প্রচ্ছদ ঘোস্ট স্টোরিস (ম্যাগাজিন)  একটি পাল্প ম্যাগাজিন যা ১৯২৬ সাল থেকে ১৯৩২ সাল পর্যন্ত ৬৪টি সংখ্যায় প্রকাশিত হয়েছিল। এটি ছিল উইয়ারড টেলস পত্রিকার প্রথম প্রতিদ্বন্দ্বী, যা ছিল মূলত ফ্যান্টাসি এবং অতিপ্রাকৃত গল্প রীতির মধ্যে প্রথম পত্রিকা । এটা ট্রু ষ্টোরি এবং ট্রু ডিটেকটিভ ষ্টোরিস  পত্রিকার একটি সহযোগী প্রকাশনা। পত্রিকাটি প্রথম দিকে ভৌতিক গল্পের দিকে আলোকপাত করত এবং স্টাফ লেখকদের লেখা অনেক গল্পই ছদ্মনামে "নিজস্ব অভিজ্ঞতার" স্টাইলে উপস্থাপন করা হত। গল্পগুলিকে সত্য মনে হওয়ার জন্য প্রায়ই ভুয়া ছবি জুড়ে দেয়া হত। ঘোস্ট স্টোরিসে নিজস্ব ও পুনঃ প্রকাশিত গল্প থাকত, যার মধ্যে ছিল রবার্ট ই হাওয়ার্ড, কার্ল জ্যাকবির এবং ফ্রাঙ্ক বেলন্যাপ লং এর লেখা গল্প। পুনঃ প্রকাশিত গল্পগুলোর মধ্যে ছিল আগাথা ক্রিস্টির "দ্য লাস্ট সেন্স" ("দ্য উইমেন হু স্টোল অ্যা গোষ্ট"  শিরোনামে), এইচ জি ওয়েলস এর বিভিন্ন গল্প এবং চার্লস ডিকেন্স এর " দ্য সিগন্যালম্যান"। পত্রিকাটি প্রাথমিকভাবে সফল হলেও, ক্রমশ পাঠক হারাতে থাকে এবং ১৯৩০ সালে হেরল্ড হারসের কাছে বিক্রি হয়ে যায়। হারসে পত্রিকাটির পতন রোধ করতে পারেনি, এবং ১৯৩২ সালের শুরুতে ঘোস্ট স্টোরিস এর প্রকাশনার বন্ধ হয়ে যায়।
প্রকাশনার ইতিহাস ও বিষয়
ফ্যান্টাসি এবং অতিপ্রাকৃত কথাসাহিত্য বিংশ শতাব্দীর পূর্ব থেকেই বিভিন্ন জনপ্রিয় পত্রিকায় পাওয়া যেত, কিন্তু ১৯২৩ সালে উইয়ারড টেলস প্রকাশ হবার সময় এটিই ছিল এই ঘরানার প্রথম পত্রিকা।  ঘোস্ট স্টোরিস, ১৯২৬ সালের জুনে প্রথম প্রকাশিত হলে এটিই ছিল উইয়ারড টেলস এর প্রথম প্রতিদ্বন্দ্বী।   প্রকাশক, বারনার ম্যাকডাফেন, সত্য স্বীকারোক্তি ধরনের পত্রিকা  ট্রু স্টোরি  প্রকাশ করতেন; ঘোস্ট স্টোরিস ও লেখার এই ধরন অনুসরন করত, যদিও গল্প গুলো স্টাফ লেখকদের দ্বারা লিখিত ছিল, তবুও গল্পগুলো প্রথম পুরুষের বর্ণনা স্টাইলে ছাপা হত। পত্রিকাটি প্রথমে ফটোগ্রাফ ব্যবহার করার জন্য ভাল মানের পিচ্ছিল কাগজে ছাপা হত, এবং অনেক গল্পে তাদের প্রধান চরিত্র হতে প্রাপ্ত ফোটোগ্রাফ সংযুক্ত থাকত। পত্রিকাটি  জুলাই ১৯২৮ সাল হতে পাল্প ফরম্যাটে প্রকাশনা শুরু করলে তা রেখাচিত্র দ্বারা প্রতিস্থাপিত হয়। ঘোস্ট স্টোরিস  মাঝে মাঝে বাইরে লেখকদের লেখা প্রকাশ করত, যার মধ্যে ছিল রবার্ট ই হাওয়ার্ড এর জন টাভেরেল ছদ্মনামে  "দ্য এপিরিয়েশন ইন দ্য প্রাইস রিং"। এবং কার্ল জ্যাকবির প্রথম প্রকাশিত গল্প, "দ্য হন্টেড রিং", শেষ সংখ্যায় প্রকাশিত হয়েছিল, যদিও তার প্রথম বিক্রি করা গল্প ছিল উইয়ারড টেলস  এর জন্য- "মাইভ", যা ওই মাস পর্যন্ত প্রকাশিত হয়নি।
এছাড়াও নিজস্ব লেখার বাইরে ঘোস্ট স্টোরিস অনেক গল্প  পুনঃপ্রকাশ করেছিল, তারমধ্যে ছিল, সুপরিচিত ভিক্টোরিয়ান ভৌতিক গল্প যেমন- চার্লস ডিকেন্স এর "দ্য সিগন্যালম্যান" এবং মিসেস ওলিফ্যান্ট এর  "ওপেন ডোর"। আগাথা ক্রিস্টির "দ্য লাস্ট সেন্স", নভেম্বর ১৯২৬ সংখ্যায় প্রকাশিত হয়েছিল,"দ্য উইমেন হু স্টোল অ্যা ঘোষ্ট"  শিরোনামে, এবং এইচ জি ওয়েলস এর ছয়টি গল্প পুনর্মুদ্রণ হয়েছিল  যেমন  "দ্য রেড রুম" এবং পাঠকদের কাছে ভৌতিক গল্প হিসেবে কম সাড়া জাগানো " পোলক এন্ড পোরহম্যান"। আর্থার কোনান ডয়েল এর "দ্য ক্যাপ্টেন অব দ্য পোলস্টার" এপ্রিল ১৯৩১ সংখ্যায় এবং মার্চ ১৯৩০ সালে নন ফিকশন "হুডিনি'স লাস্ট এস্কেপ" প্রকাশিত হয়।  ম্যাকডাফেন, যুক্তরাজ্যের প্রকাশক ওয়াল্টার হাচিন্সন এর সাথে একটি চুক্তি করেন যাতে যুক্তরাজ্যে হাচিন্সন প্রকাশিত পাল্প  দ্য সভেরগিন ম্যাগাজিন ও মিষ্ট্রি-ষ্টোরি ম্যাগাজিন এর সাথে উপযুক্ত মানের লেখা বিনিময় করা হত, এর ফলে অনেক লেখাই আটলান্টিকের উভয় প্রান্তে প্রকাশিত হত।
পত্রিকাটি প্রাথমিকভাবে সফল হলেও, শীঘ্রই এর বিক্রি কমতে থাকে এবং ১৯৩০ সালের মার্চে হেরল্ড হারসে, ম্যাকডাফেন এর কাছ থেকে পত্রিকাটি কিনে নেন এবং সম্পাদনা শুরু করেন। কিন্তু তিনি পত্রিকাটির সৌভাগ্য ফিরিয়ে আনতে পারেননি।  ১৯৩১ সালে প্রকাশনা দ্বিমাসিক করা হয়। এবং তিনটি সংখ্যা পরেই পত্রিকার প্রকাশনা বন্ধ হয়ে যায়। পাঠকদের উদাসিনতার মুল কারণ ছিল, বিষয়বস্তুর সীমাবদ্ধতার কারণে কাহিনী গুলোর পরিনতি আগেই আনুমান করা যেত।  শেষ সংখ্যাটির তারিখ ছিল  ডিসেম্বর ১৯৩১/ জানুয়ারি ১৯৩২।
গ্রন্থপঞ্জির বিবরন
ঘোস্ট স্টোরিস বারনার ম্যাকডাফেন কর্তৃক প্রকাশিত, কনস্ট্রাকটিভ পাবলিশিং কোং, ডুনেলিন, নিউ জার্সি কর্তৃক মুদ্রিত হত মার্চ ১৯৩০ সংখ্যা পর্যন্ত।  তারপর  এটি নিউ ইয়র্ক এর  গুড ষ্টোরি ম্যাগাজিন কিনে নেয়, যা হ্যারল্ড হারসে দ্বারা পরিচালিত হত, যিনি ছিলেন দ্য থ্রিল বুক এর প্রথম দিকের সম্পাদক।  ম্যাকডাফেন এর মালিকানাধীন সময়ে কনস্ট্রাকটিভ পাবলিশিং কোং এর সম্পাদনা পরিচালক ছিলেন ফুলটন অরসেলার; তার সহকারী বৃন্দের মধ্যে যারা পত্রিকাটিতে কাজ করতেন  তারা হলেন হ্যারি এ. কেলার, ডব্লিউ এডলফি রবার্টস, জর্জ বন্ড, ড্যানিয়েল হুইলার এবং আর্থার বি হল্যান্ড (ক্রম অনুসারে) তারা প্রত্যেকেই বছর খানেক ধরে সম্পাদনা করেছিলেন, যদিও প্রকৃত  সময় অজানা।  হারসে দায়িত্ব নিলে, তার সহকারী ছিলেন স্টুয়ার্ট পামার।.
পত্রিকাটি শুরু হয়েছিল আকর্ষণীয় বেডশিট ফরম্যাটে এবং জুলাই ১৯২৮ সংখ্যা হতে পাল্প ফরম্যাটে রূপান্তরিত হয়। এটি  তার প্রকাশনার শেষ পর্যন্ত পাল্প ফরম্যাটেই ছিল শুধু মাত্র এপ্রিল থেকে ডিসেম্বর ১৯২৯ সালের আটটি সংখ্যা ছিল বৃহৎ পাল্প ফরম্যাটের।  প্রতিটি ভলিউমে  ছয়টি ইস্যু থাকত শুধু মাত্র শেয ভলিউমে চারটি ইস্যু ছিল।  মূল্য ছিল ২৫ সেন্ট । এটা পাল্প ফরম্যাটে ১২৮ পৃষ্ঠায়  প্রকাশিত হত  এবং  বেডশিট ও বৃহৎ পাল্প ফরম্যাটে ছিল ৯৬ পৃষ্ঠা।
দুটি পত্রিকা ছাড়া কোন সংকলনই সরাসরি ঘোস্ট স্টোরিস এর গল্প গুলো প্রকাশ করেনি : ট্রু টুয়ালাইট টেলস এবং প্রাইস ঘোস্ট স্টোরিস', দুটিই ছিল লীগস পাবলিকেশন্স এর প্রকাশনা, যা ছিল ম্যাকফাডেন-বারটেল এর সহযোগী প্রতিষ্ঠান, যাদের কাছে মূল গল্পগুলির স্বত্বাধিকার ছিল।  ১৯৬৩ সালে প্রাইস ঘোস্ট স্টোরিস' একটি ইস্যু প্রকাশ করেছিল এবং ট্রু টুয়ালাইট টেলস  ফল ১৯৬৩ এবং স্প্রিং ১৯৬৪ সালে দুটি ইস্যু প্রকাশ করেছিল। দুটিই ছিল ৯৬ পাতার বৃহৎ পাল্প ফরম্যাটে, মূল্য ছিল ৫০ সেন্ট। ট্রু টুয়ালাইট টেলস এর প্রথম ইস্যুটি সম্পাদনা করেছিলেন হেলেন গার্ডিনার, যিনি সম্ভবত প্রাইস ঘোস্ট স্টোরিস' ও সম্পাদনা করেছিলেন ; ট্রু টুয়ালাইট টেলস এর দ্বিতীয় ইস্যু সম্পাদনা করেছিলেন জন এম. উইলিয়ামস। দুটি পত্রিকারই আরো সংখ্যা থাকতে পারে তবে কোনটিরই সংখ্যাক্রম উল্ল্যেখ ছিল না।
বারবারা স্ট্রাইস্যান্ড
বারবারা জোন স্ট্রাইস্যান্ড (ইংরেজি Barbara Joan Streisand ; জন্ম এপ্রিল ২৪,১৯৪২) একজন আমেরিকান গায়িকা, গীতিকার,অভিনেত্রী এবং চলচ্চিত্র নির্মাতা। তারঁ কর্মজীবন ৬টি খণ্ডে বিভক্ত। বিনোদনের অনেক ক্ষেত্রে তাকে আইকন মনে করা হয়, তিনি দুইবার একাডেমী পুরস্কার, দশবার গ্রামি পুরস্কার সঙ্গে গ্র্যামি আজীবন সম্মাননা পুরস্কার এবং গ্র্যামি কিংবদন্তি পুরস্কার লাভ করেন। পাঁচবার এ্যামি পুরস্কার সঙ্গে একটি ডেটাইম এ্যামি, একটি বিশেষ টনি পুরস্কার,একটি আমেরিকান চলচ্চিত্র সংস্থা পুরস্কার,একটি কেনেডি সেন্টার সম্মাননা, ৪টি পিয়েবডি পুরস্কার, , প্রেসিডেন্সিয়াল মেডেল অফ ফ্রিডম , এবং নয়টি গোল্ডেন গ্লোব পুরস্কার পান। তিনি হচ্ছেন খুবই অল্প পরিমাণ ব্যক্তিদের একজন যারা একাধারে সেই সকল ব্যক্তিদের তালিকা যারা জিতেছেন একাডেমী,এ্যামি,গ্র্যামি, অস্কার এবং টনি পুরস্কার তিনি হচ্ছেন সেই ২ জন শিল্পীর একজন যারা পিয়েবডি পুরস্কার অর্জন করেন।
ডানকান শার্প
ডানকান আলবার্ট শার্প (Duncan Sharpe; জন্ম: ৩ আগস্ট, ১৯৩৭) তৎকালীন ব্রিটিশ ভারতের রাওয়ালপিন্ডি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিকে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। তিনি অ্যাংলো-ইন্ডিয়ান বংশোদ্ভূত । পাকিস্তানের পক্ষে চারজন খ্রিস্টান ধর্মাবলম্বী টেস্ট ক্রিকেটারদের মধ্যে তিনি তৃতীয়।
ঘরোয়া প্রথম-শ্রেণীর পাকিস্তানি ক্রিকেটে লাহোর, পাকিস্তান রেলওয়েজ, পাঞ্জাব এবং অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে অফ ব্রেক বোলিং করতেন।
প্রথম-শ্রেণীর ক্রিকেট
ঊনবিংশ শতাব্দীর মাঝামাঝি সময়ে ডানকান শার্পের পরিবার ব্রিটিশ ভারতে বসবাস করতো। পিতা-মাতার বিবাহ-বিচ্ছেদের পর তিন ভাইয়ের প্রত্যেকেই লাহোরের সেন্ট অ্যান্থনি হাই স্কুলে পড়াশুনো করেন। ১৬ বছর বয়সে পাকিস্তান রেলওয়েজে কেরানি হিসেবে কাজ করেন।
১৯৫৫-৫৬ মৌসুম থেকে ১৯৬৫-৬৬ মৌসুম পর্যন্ত ডানকান শার্পের প্রথম-শ্রেণীর খেলোয়াড়ী জীবন চলমান ছিল। আক্রমণধর্মী ডানহাতি ব্যাটসম্যান ও চটপটে মনোভাবসম্পন্ন উইকেট-রক্ষক ছিলেন। ডানকান শার্প প্রথম-শ্রেণীর ক্রিকেটে পাকিস্তান রেলওয়েজের পক্ষে প্রথমবারের মতো মাঝারিসারিতে খেলেন। ১৯৫৫-৫৬ মৌসুমে মুলতানে সফররত এমসিসি দলের বিপক্ষে বেলুচিস্তানের সদস্যরূপে খেলেছিলেন। ১৯৫৭-৫৮ মৌসুমের কায়েদ-ই-আজম ট্রফিতে পরের খেলায় পাঞ্জাব এ দলের সদস্যরূপে অংশ নেন। বাহাওয়ালপুরের বিপক্ষে ঐ খেলায় তিনি উইকেট-রক্ষণের দায়িত্বে ছিলেন। পাকিস্তানের মাটিতে টেস্ট ক্রিকেট বাদে সমগ্র খেলোয়াড়ী জীবনের অধিকাংশ সময় উইকেট-রক্ষক হিসেবে অংশ নিতেন।
নয়টি প্রথম-শ্রেণীর ক্রিকেট খেলায় সর্বোচ্চ ৬৭ রান সহযোগে ২১.২৫ গড়ে ২৫৫ রান সংগ্রহের পর টেস্ট খেলায় অংশগ্রহণের আমন্ত্রণবার্তা পান। ১৯৫৯-৬০ মৌসুমের শেষদিকে নিজস্ব প্রথম প্রথম-শ্রেণীর ক্রিকেটে সেঞ্চুরি হাঁকান তিনি। লাহোরে সফররত ইন্ডিয়ান স্টারলেটসের বিপক্ষে সম্মিলিত একাদশের সদস্যরূপে ১১৮ রান তুলেন। মৌসুমে লাহোরে আইয়ুব ট্রফির সেমি-ফাইনালে লাহোরের সদস্যরূপে রাওয়ালপিন্ডি ও পেশোয়ারের বিপক্ষে অংশ নিয়ে ১০৯ রান তুলেন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ডানকান শার্প। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ১৩ নভেম্বর, ১৯৫৯ তারিখে ঢাকায় অনুষ্ঠিত সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৪ ডিসেম্বর, ১৯৫৯ তারিখে করাচীতে একই দলের বিপক্ষে সর্বশেষ টেস্টে অংশ নেন তিনি।
পাঁচ নম্বরে ব্যাটিংয়ে নেমেছিলেন তিনি। ৫৬ ও ৩৫ রান তুলে দলের সর্বোচ্চ রান সংগ্রাহক হন। কিন্তু নিম্নমূখী রানের ঐ খেলায় তার দল পরাজিত হয়েছিল। পরবর্তী দুই টেস্টে অংশ নিলেও আর সফলতার ছাঁপ ফেলতে পারেননি তিনি।
অস্ট্রেলিয়ায় অভিবাসন
১৯৬০-৬১ মৌসুমে ভারত গমনার্থে তাকে পাকিস্তান দলে রাখা হয়নি। মনঃক্ষুণ্ন অবস্থায় অস্ট্রেলিয়ায় অভিবাসনের সিদ্ধান্ত নেন। ব্যারি জার্মানের পৃষ্ঠপোষকতায় ১৯৬১ সালে অ্যাডিলেডে বসবাস করতে থাকেন। ১৯৬১-৬২ মৌসুম থেকে ১৯৬৫-৬৬ মৌসুম পর্যন্ত গ্যারি সোবার্স ও ব্যারি জার্মানের সাথে একত্রে সাউথ অস্ট্রেলিয়া দলের সদস্যরূপে শেফিল্ড শিল্ড প্রতিযোগিতায় অংশ নেন। ১৯৬১-৬২ মৌসুমের প্রথম খেলায় ওয়েস্টার্ন অস্ট্রেলিয়ার বিপক্ষে অপরাজিত ৫০ রান তুলেন। তবে, এরপর থেকে তার খেলার মান দূর্বলতর হতে থাকে ও অনিয়মিতভাবে খেলতে থাকেন। ১৯৬৫-৬৬ মৌসুমের প্রথম খেলায় ভিক্টোরিয়ার বিপক্ষে সর্বোচ্চ ৭২ রান তুলেন। পরের খেলাটিই তার সর্বশেষ খেলা ছিল। কেন ব্যারিংটন, জিম পার্কস সমৃদ্ধ সফররত এমসিসি দলের বিপক্ষে উভয় খেলায় অংশ নিয়েছিলেন।
অ্যাডিলেড ওভালে ডন ব্র্যাডম্যান তাকে মাঠ কর্মকর্তার চাকরি লাভে সহায়তা করেন। তিনি তার দক্ষতা ও যোগ্যতার প্রমাণ দেন। পরবর্তীতে মেলবোর্নভিত্তিক পার্ক ও বাগানের প্রধান হন।
ব্যক্তিগত জীবনে বিবাহিত ছিলেন তিনি। জিলিয়ান নাম্নী এক রমণীকে বিয়ে করে মেলবোর্নে অবস্থান করছেন। এ দম্পতির ছয় সন্তান রয়েছে। এছাড়াও, পাকিস্তানে থাকাকালীন পূর্বেকার সংসারে এক পুত্র রয়েছে।
সোহাগী ইউনিয়ন উচ্চ বিদ্যালয়
সোহাগী ইউনিয়ন উচ্চ মাধ্যমিক বিদ্যালয় হচ্ছে বাংলাদেশের ঈশ্বরগঞ্জ উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রায় ৩ একর জমির উপর অবস্থিত। ১৯৫৫ সালে বিদ্যালয়টি প্রতিষ্ঠা করা হয়।
ইতিহাস
সোহাগী ইউনিয়ন উচ্চ বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষনুরাগী ও সমাজহিতৈষী ব্যক্তিগনের উদ্যাগে ১৯৫৫ সালে প্রতিষ্ঠা লাভ করে।
ক্যাম্পাস
ছাত্রছাত্রীদের কোলাহলে প্রায় ৩ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ৩টি ভবন।
শিক্ষক-শিক্ষার্থী
স্কুলে মোট শিক্ষক আছেন ৩৫ জন এবং মোট শিক্ষার্থী ১৫০০ জন।
গজরাজ শেখর
পঞ্চকোট রাজ্য শাসনকারী শেখর রাজবংশের উনচল্লিশতম রাজা ছিলেন।
সংক্ষিপ্ত পরিচিতি
গজরাজ শেখর পঞ্চকোট রাজ্য শাসনকারী শেখর রাজবংশের আটত্রিশতম রাজা দ্বিতীয় লক্ষ্মণ শেখরের পুত্র ছিলেন। তিনি ১০২১ খ্রিষ্টাব্দ হতে ১০৩৪ খ্রিষ্টাব্দ পর্য্যন্ত রাজ্য শাসন করেন। পদ্মন শেখর নামক তার এক পুত্র ছিল।
ড্রাইভ
ড্রাইভ হল একটি ভারতীয় চলচ্চিত্র। নামের সাথে মিল থাকলেও এটি ২০১১ সালের হলিউড চলচ্চিত্র ড্রাইভ এর পুনর্নির্মাণ নয়। এটি তরুণ মনসুখানি পরিচালিত এবং করণ জোহর দ্বারা প্রযোজিত।  এতে প্রধান ভূমিকায় সুশান্ত সিং রাজপুত, জ্যাকলিন ফার্নান্দেজ , সোনাল চৌহান , বিক্রমজিত ভিক্ক এবং স্বপ্না পাব্বি অভিনয় করেছেন।     চলচ্চিত্রটি ২০১৯ সালের ১ নভেম্বর নেটফ্লিক্সে মুক্তি পায়।
নির্মাণ
ধর্ম প্রোডাকশন্স ২০১৯ সালের ৩ ফেব্রুয়ারি চলচ্চিত্রটির একটি টিজার প্রকাশ করে।
জ্যাক বার্কার
ডার্বি কাউন্টি
ইংল্যান্ডের কানিসব্রা শহরের নিকটবর্তী ডেনাবি গ্রামে জন্ম নেন বার্কার। তিনি সেন্টার হাফ হিসেবে রমার্শ লিগ এর দল ডেনাবি রোভার্স এর হয়ে যুব ফুটবল খেলেন, এবং একই সাথে পূর্ণকালীন খনি-শ্রমিক হিসেবেও কাজ করতেন তিনি। খনির ছাদ ধসে ঊরুতে চোট পেয়ে তার পেশাদার ফুটবল জীবন শুরু হতে না হতেই প্রায় শেষ হয়ে যাচ্ছিল। তিনি এক মৌসুমের জন্য মিডল্যান্ড লিগের দল ডেনাবি ইউনাইটেড এর হয়ে খেলেন; তারপর £ ২০০ এর বিনিময়ে ১৯২৮ সালের মে মাসে তিনি ডার্বি কাউন্টি দলে যোগদান করেন। জর্জ জোবি এর অধীনে যুদ্ধ-পূর্ব ডার্বি’র দুর্দান্ত দলটি, যেটি লিগে সচরাচর শীর্ষ ছয় দলের মধ্যেই থাকত, তার একজন সদস্য ছিলেন বার্কার। ডার্বির হয়ে ৩২৭টি লিগ ম্যাচ খেলেন তিনি, তবে ক্লাবের হয়ে কখনো কোন শিরোপা জিততে পারেননি।
ইংল্যান্ড
ডার্বির হয়ে বার্কারের ফর্ম তাকে ইংল্যান্ড জাতীয় দলের হয়ে খেলার সুযোগ করে দেয়। ২৯ সেপ্টেম্বর ১৯৩৪ সালে, ওয়েলস এর বিপক্ষে ম্যাচ দিয়ে জাতীয় দলে তার অভিষেক ঘটে। তার খেলা দ্বিতীয় ম্যাচটি ছিল কুখ্যাত হাইবারি’র লড়াই, যেখানে ইতালির সাথে ইংল্যান্ডের তুমুল প্রতিদ্বন্দ্বিতা ও সহিংসতার ঘটনা ঘটে। পরের দুই বছরে প্রীতি ম্যাচ ও ব্রিটিশ হোম চ্যাম্পিয়নশিপ  মিলিয়ে তিনি আরও নয়টি ম্যাচ খেলেন। ১৭ অক্টোবর ১৯৩৬ তারিখে, ইংল্যান্ডের হয়ে নিজের শেষ ম্যাচে, ওয়েলস এর বিপক্ষে তাকে অধিনায়ক হিসেবে মাঠে নামানো হয়।
ব্যবস্থাপকের ভূমিকায়
ডার্বি কাউন্টি থেকে অবসর গ্রহণের পর, বার্কার সেনাবাহিনী শারীরিক প্রশিক্ষণ দলের সাথে যোগ দেন। মে ১৯৪৬ সালে, দ্বিতীয় বিশ্বযুদ্ধ পরবর্তী প্রথম মৌসুমে তিনি ব্র্যাডফোর্ড সিটি’র ব্যবস্থাপকের দায়িত্ব পান। তিনি ব্র্যাডফোর্ড সিটিকে তৃতীয় বিভাগ (উত্তর) এর শীর্ষস্থানীয় দলগুলোর মধ্যে নিয়ে গেলেও, মাত্র আট মাস পরই, ১৯৪৭ সালের জানুয়ারিতে দলের দায়িত্ব থেকে ইস্তফা দেন তিনি। তদানীন্তন সময়ে সেটিই ছিল ক্লাবের ইতিহাসে কোন ব্যবস্থাপকের সবচেয়ে সংক্ষিপ্ত নিয়োগকাল।
নভেম্বর ১৯৫৩ সালে, তিনি ডার্বি কাউন্টি ফুটবল দলের ব্যবস্থাপক হিসেবে স্টুয়ার্ট ম্যাকমিলানের স্থলাভিষিক্ত হন। ক্লাবটির আন্তর্জাতিক খেলোয়াড়দের দলত্যাগ করে চলে গিয়েছিল এবং পরে ১৯৫৪–৫৫ মৌসুমের দলটি তাদের ইতিহাসে প্রথম বারের মতন তৃতীয় বিভাগ (উত্তর)- এ অবনমিত হয়।
ফুটবল-পরবর্তী জীবন
বার্কার ডার্বি কাউন্টি দলের দায়িত্ব ছেড়ে দিয়ে ডার্বি শহরেই অন্য কাজে যুক্ত হন। তিনি ক্যারেজ অ্যান্ড ওয়াগন রেলওয়ে ওয়ার্কস এ মিস্ত্রির সহকারী হিসেবে কাজ শুরু করেন।
১৯৮২ সালে, ক্যান্সার এবং মেরুদণ্ডের সমস্যার সাথে লড়াইয়ের পর, নিজের ছিয়াত্তরতম জন্মবার্ষিকীর কিছু দিন আগে তিনি মৃত্যুবরণ করেন।
আজারবাইজানের রূপরেখা
আজারবাইজান ইউরেশিয়ার ককেশাস অঞ্চলের বৃহত্তম দেশ এবং সবচেয়ে প্রগতিশীল এবং ধর্মনিরপেক্ষ ইসলামী সমাজের মধ্যে একটি। ধর্মনিরপেক্ষতা এবং অবাধ স্বাধীনতার দিক থেকে এটি শীর্ষস্থানীয় মুসলিম দেশগুলির মধ্যে রয়েছে।
আজারবাইজানের পরিবেশ
আজারবাইজানের পরিবেশ
আজারবাইজানের অঞ্চলসমূহ
আজারবাইজানের অঞ্চলসমূহ
আজারবাইজানের বাস্তুসংস্থান
আজারবাইজানের বাস্তুসংস্থানের তালিকা
আজারবাইজানের প্রশাসনিক অঞ্চলসমূহ
আজারবাইজানের প্রশাসনিক অঞ্চলসমূহ
আজারবাইজানের জেলাসমূহ
আজারবাইজানের জেলাসমূহ আজারবাইজানে ৫৯ টি জেলা এবং স্বায়ত্তশাসিত প্রজাতন্ত্রে ৮ টি জেলা রয়েছে: • আবশেরন (Abşeron) (বাকুতে অবস্থিত একটি ছিটমহল অন্তর্ভুক্ত)
• আঘজাবাদি (Ağcabədi)
• আগদাম (Ağdam)
• আগদাশ (Ağdaş)
• আগস্তাফা (Ağstafa)
• আগসু (Ağsu)
• আস্তারা
• বালাকান (Balakən)
• বারদা (Bərdə)
• Beylagan (Beyləqan)
• Jabrayil (Cəbrayıl)
• Jalilabad (Cəlilabad)
• Shabran (Şabran)
• Gadabay (Gədəbəy) (borders an exclave of Armenia)
• Goranboy
• Goychay (Göyçay)
• Hajigabul (Hacıqabul)
• Imishli (İmişli)
• Ismailli (İsmayıllı)
• Kalbajar (Kəlbəcər) (de facto partially in Nagorno-Karabakh Republic)
• Kurdamir (Kürdəmir)
• Lachin (Laçın)
• Lankaran (Lənkəran)
• Lerik
• Masally (Masallı)
• Neftchala (Neftçala)
• Oguz (Oğuz)
• Qabala (Qəbələ)
• Qakh (Qax)
• Qazakh (Qazax) (includes two exclaves in Armenia)
• Qobustan
• Qubadli (Qubadlı)
• Qusar
• Saatly (Saatlı)
• Sabirabad
• Shaki (Şəki)
• Shamkir (Şəmkir)
• Samukh (Samux)
• Siazan (Siyəzən)
• Shusha (Şuşa) (de facto part of Nagorno-Karabakh Republic)
• Tartar (Tərtər)
• Tovuz (borders an exclave of Armenia)
• Khachmaz (Xaçmaz)
• Goygol formerly Khanlar (Xanlar)
• Khojali (Xocalı) (de facto part of Nagorno-Karabakh Republic)
• Khojavend (Xocavənd) (de facto part of Nagorno-Karabakh Republic)
• Yardymli (Yardımlı)
• Yevlakh (Yevlax)
• Zangilan (Zəngilan)
• Zaqatala
বামদেব
ব্রহ্মা বামদেবদের সৃষ্টি করেছেন, তিনি দেখেছেন যে, তাঁর দ্বারা সৃষ্ট মানসপুত্ররা সৃষ্টির উপর দৃষ্টি নিবদ্ধ করে না বরং ধ্যান এবং অসিসের দিকে মনোনিবেশ করে। বামদেব (রুদ্র) বজ্রপাত, বজ্রপাত, মেঘ, রংধনু, বিভিন্ন ধরনের ওষুধ তৈরি করেছেন যা সবই অমর। তারা অমর সৃষ্টি করেছিল বলে তারা রুদ্র নামেও পরিচিত। ব্রহ্মা তখন বামদেবকে অনুরোধ করেন শুধুমাত্র নশ্বরদের সৃষ্টি করতে, অমরদের নয়। বামদেব এই বলে যে তারা কেবল অমর সৃষ্টি করতে পারে, সৃষ্টির কাজ বন্ধ করে দেয়।
মনোহর ভইয়ার
মনোহর ভইয়ার হলেন মহারাষ্ট্রের রায়গড় জেলার একজন শিব সেনা রাজনীতিবিদ। তিনি ১৩ তম মহারাষ্ট্র বিধানসভার সদস্য। তিনি শিবসেনার সদস্য হিসেবে উরান বিধানসভা কেন্দ্রের প্রতিনিধিত্ব করেন। ২০১৪-২০১৯ পর্যন্ত তিনি উরানের একজন এমএলএ হিসাবে কাজ করেছেন। তিনি তার সামাজিক কাজের জন্য পরিচিত।
আজারবাইজানের রূপরেখা
আজারবাইজানের জেলাসমূহ
• ;নাখচিভান স্বায়ত্তশাসিত প্রজাতন্ত্র
• Babek (Babək)
• Julfa (Culfa)
• Nakhchivan City (Naxçıvan Şəhəri)
• Ordubad
• Sadarak (Sədərək) (includes one exclave in Armenia)
• Shahbuz (Şahbuz)
• Sharur (Şərur)
আজারবাইজানের পৌরসভা
আজারবাইজানের পৌরসভা
আজারবাইজানের জনসংখ্যা
আজারবাইজানের জনমিতি
আজারবাইজানের সরকারব্যবস্থা ও রাজনীতি
আজারবাইজানের রাজনীতি
সরকারব্যবস্থার শাখাসমূহ
আজারবাইজানের সরকারব্যবস্থা
আজারবাইজানের বিচার বিভাগ
আজারবাইজানের বিচার বিভাগ
আন্তর্জাতিক সংস্থার সদস্যপদ
আজারবাইজান প্রজাতন্ত্র যে সকল সংস্থান সদস্য:
আজারবাইজানে আইন শৃঙ্খলা
আজারবাইজানের আইন
আজারবাইজান সশস্ত্র বাহিনী
আজারবাইজান সশস্ত্র বাহিনী
আজারবাইজানের ইতিহাস
আজারবাইজানের ইতিহাস
আজারবাইজানের সংস্কৃতি
Culture of Azerbaijan
আজারবাইজানের খেলাধুলা
আজারবাইজানের খেলাধুলা
আজারবাইজানের অর্থনীতি এবং অবকাঠামো
আজারবাইজানের অর্থনীতি
আজারবাইজানের শিক্ষাব্যবস্থা
আজারবাইজানের শিক্ষাব্যবস্থা
আরও দেখুন
আজারবাইজান
এনজো স্তায়োলা
এনজো স্তায়োলা (জন্ম: ১৫ নভেম্বর ১৯৩৯) একজন ইতালীয় অভিনেতা। যিনি ১৯৪৮ সালে মাত্র সাত বছর বয়সে ভিত্তোরিও দে সিকা পরিচালিত লাদ্রি দি বিচিক্লেত্তে সিনেমায় আন্তোনিও রিচ্চির পূত্র ব্রুনো রিচ্চির ভূমিকায় অভিনয়ের জন্য সর্বাধিক পরিচিত এবং প্রশংসিত। এছাড়াও তিনি অন্যান্য সিনেমাতেও অভিনয় করেছেন ।
পদ্মন শেখর
পদ্মন শেখর পঞ্চকোট রাজ্য শাসনকারী শেখর রাজবংশের চল্লিশতম রাজা ছিলেন।
সংক্ষিপ্ত পরিচিতি
পদ্মন শেখর পঞ্চকোট রাজ্য শাসনকারী শেখর রাজবংশের উনচল্লিশতম রাজা গজরাজ শেখরের পুত্র ছিলেন। তিনি ১০৩৪ খ্রিস্টাব্দ হতে ১০৫১ খ্রিস্টাব্দ পর্য্যন্ত রাজ্য শাসন করেন। তৃতীয় লক্ষ্মণ শেখর নামক তাঁর এক পুত্র ছিল।
পারিজাত (লেখিকা)
পারিজাত (पारिजात) ছিলেন একজন নেপালি লেখিকা ও সমাজকর্মী। তিনি তামাংয়ের বাইবা উপগোষ্ঠীর সদস্য ছিলেন। তাঁর প্রকৃত নাম বিষ্ণু কুমারী বাইবা, তবে তিনি পারিজাত নামে লেখালেখি করতেন। নেপালি ভাষায় পারিজাত শব্দের অর্থ হল সুগন্ধযুক্ত একধরনের রাত্রিকালীন শিউলি ফুল। তাঁর সর্বাধিক প্রশংসিত প্রকাশনা শিরিষ কো ফুল (দ্য ব্লু মিমোসা) ইংল্যান্ড, আমেরিকার মতো কিছু ইংরেজিভাষী দেশের  কয়েকটি কলেজের সাহিত্যের পাঠ্যক্রমে অন্তর্ভুক্ত হয়েছে। পাশাপাশি মার্কিন যুক্তরাষ্ট্রের মেরিল্যান্ড বিশ্ববিদ্যালয়েও পাঠ্যক্রম হিসাবে গৃহীত হয়েছে।
প্রাথমিক জীবন ও শিক্ষা
পারিজাত ১৯৩৭ সালে ভারতের দার্জিলিংয়ের পার্বত্য অঞ্চলে জন্মগ্রহণ করেছিলেন, এটি চা বাগানের জন্য বিখ্যাত একটি জায়গা। পারিজাতের খুব অল্প বয়সে তাঁর মা অমৃত মোক্তান মারা গিয়েছিলেন এবং তিনি তাঁর চিকিৎসক বাবা ডা কেএন বাইবা এবং দাদা-দাদির কাছে বড় হয়েছিলেন।
পারিজাতের জন্মস্থান দার্জিলিং ছিল নেপালি ভাষা, সংস্কৃতি এবং সাহিত্যের একটি প্রধান কেন্দ্র। তিনি তাঁর শৈশবকাল থেকেই নেপাল ও নেপালি সাহিত্যের সাথে ঘনিষ্ঠভাবে যুক্ত ছিলেন। শৈশবকাল থেকেই সাহিত্যের প্রতি গভীর আগ্রহ থেকে তিনি নেপালি সাহিত্যকে শক্তিশালীকরণে একটি গুরুত্বপূর্ণ এবং প্রশংসিত ভূমিকা নেওয়ায় রত ছিলেন।
পারিজাত দার্জিলিংয়ে তাঁর স্কুলের পড়াশোনা শেষ করে ১৯৫৪ সালে নেপালের কাঠমান্ডুতে স্থায়ী হয়েছিলেন। তিনি পদ্মকন্যা বিদ্যালয়ে পড়াশোনা শেষ করেছিলেন এবং স্নাতক ডিগ্রি অর্জন করেছিলেন। শারীরিক অসুস্থতায় ভুগার ফলে মাত্র ২৬ বছর বয়সে তিনি পক্ষাঘাতগ্রস্থ হয়ে পড়েছিলেন। জীবনের বেশিরভাগ সময় তাঁর বোন তাঁর দেখাশোনা করেছিলেন।
বাঙালি হাংরি আন্দোলন ও পারিজাত
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Parijat-statue.jpg|থাম্ব|ভারতের [[পশ্চিমবঙ্গ শিলিগুড়িতে পারিজতের একটি মূর্তি।]]হাংরি প্রজন্মের আন্দোলনের বেশ কয়েকজন বাঙালি কবি ও চিত্রশিল্পী ষাটের দশকে কাঠমান্ডুতে কয়েক মাস অবস্থান করেছিলেন এবং একে অপরের সাথে অদম্য আত্মিক চেতনা বিনিময় করতে সক্ষম হয়েছিলেন। পারিজাতের আকাঙ্ক্ষা সেই চেতনার সাক্ষী। উল্লেখযোগ্য হাংরি কবি ও চিত্রশিল্পী যাঁরা প্রায়শই পারিজাতের সাথে ঘুরে বেড়াতেন তাঁদের মধ্যে ছিলেন মলয় রায়চৌধুরী, সুবিমাল বসাক, অনিল করঞ্জাই এবং সমীর রায়চৌধুরী। সমীর রায়চৌধুরী নেপালি ও হাংরি লেখকদের একটি সংকলন সম্পাদনা করেছিলেন।
ইন্ধুজা রবিচন্দ্রন
ইন্ধুজা রবিচন্দ্রন (জন্ম: ১ আগস্ট ১৯৯৪) একজন ভারতীয় চলচ্চিত্র অভিনেত্রী, যিনি মূলত তামিল চলচ্চিত্রে অভিনয় করে থাকেন।
কর্মজীবন
ভারতের তামিলনাড়ুর ভেলোর শহরে জন্মগ্রহণ ও বেড়ে ওঠা ইন্ধুজা ভেলোর ইনস্টিটিউট অব টেকনোলজিতে সফটওয়্যার ইঞ্জিনিয়ারিংয়ে ডিগ্রি অর্জন করেছিলেন। ডিগ্রি অর্জনের সময় তিনি বেশ কয়েকটি মডেলিংয়ের কাজ করেছিলেন, বিভিন্ন চরিত্রের জন্য অডিশন দিয়েছিলেন, কলেজের অভ্যন্তরে এবং কলেজের বাইরেও বিভিন্ন কলেজ উৎসবের জন্য কয়েকটি স্বল্পদৈর্ঘ্য চলচ্চিত্রে কাজ করেছিলেন। অডিশন চলাকালীন তিনি কার্তিক সুব্বুরজের নজরে আসেন এবং ফলস্বরূপ মায়াধা মান দিয়ে চলচ্চিত্রের সূচনা করেছিলেন, সেখানে তিনি বৈভবের বোন চরিত্রে অভিনয় করেছিলেন। এম. সুগান্ট, টাইমস অফ ইন্ডিয়ায় চলচ্চিত্রটির একটি পর্যালোচনাতে বলেছিলেন যে, তিনি "খুব চিত্তাকর্ষক একটি অভিষেক" করেছেন। ২০১৯ সালে তিনি বিগিল চলচ্চিত্রে অভিনয় করেছিলেন, যেখানে তিনি একজন মহিলা ফুটবল খেলোয়াড়ের ভূমিকা পালন করেন।
রাম মুখার্জী
রাম মুখার্জী (১৮ অক্টোবর ১৯৩৩ - ২২ অক্টোবর ২০১৭) ছিলেন একজন ভারতীয় চলচ্চিত্র পরিচালক, প্রযোজক এবং হিন্দি এবং বাংলা চলচ্চিত্রের চিত্রনাট্যকার। তিনি মুম্বাইয়ের ফিল্মালয় স্টুডিওর অন্যতম প্রতিষ্ঠাতা ছিলেন। তিনি দিলীপ কুমার এবং বৈজয়ন্তীমালা অভিনীত তার চলচ্চিত্র হাম হিন্দুস্তানি (১৯৬০) এবং লিডার (১৯৬৪)) এর জন্য সর্বাধিক পরিচিত। তিনি মুখার্জি-সমর্থ পরিবারের অন্তর্ভুক্ত ছিলেন, তাঁর পিতা রবীন্দ্রমোহন মুখার্জি ছিলেন শশধর মুখার্জির বড় ভাই, যিনি ছিলেন ফিল্মালয় স্টুডিওর অন্যতম প্রতিষ্ঠাতা। তার স্ত্রী কৃষ্ণা মুখার্জি একজন প্লেব্যাক গায়ক, তার মেয়ে রানী মুখার্জী বিখ্যাত বলিউড অভিনেত্রী এবং তার ছেলে পরিচালক রাজা মুখার্জি।রাজা মুখার্জি বিধাতার খেলা (২০০৭) এর মাধ্যমে অভিনয়ে আত্মপ্রকাশ করার আগে কয়েকটি ছবিতে তার বাবাকে সহায়তা করেছিলেন।. তিনি এর আগে, ১৯৯৬ সালে তার মেয়ে রানী মুখার্জির অভিষেক সিনেমা, বিয়ের ফুল পরিচালনা ও প্রযোজনা করেছিলেন, এবং ১৯৯৭ সালে তার হিন্দি ফিল্ম অভিষেক রাজা কি আয়েগি বারাত প্রযোজনা করেন।. রাম মুখার্জি ২২ অক্টোবর ২০১৭-এ তার ৮৪ তম জন্মদিনের চার দিন পর ৮৪ বছর বয়সে মারা যান.
আক্রমণভাগের খেলোয়াড় (ফুটবল)
thumb|300px|right|স্ট্রাইকার (লাল জামা পরিহিত) ডিফেন্ডারকে (সাদা জামা পরিহিত) অতিক্রম করে গেছেন এবং গোলমুখে শট নিতে উদ্যত, এবং গোলকিপার আগত শট প্রতিহত করার জন্য চেষ্টা করবে
ফুটবল খেলাতে আক্রমণভাগের খেলোয়াড়, ফরোয়ার্ড বা স্ট্রাইকার হচ্ছে সে সমস্ত খেলোয়াড় যারা ফুটবলের বিপক্ষদলের দলের গোলপোস্টের সবচেয়ে কাছে থাকেন (আগে বা অ্যাটাকার বলতেও স্ট্রাইকার/ফরোয়ার্ড বোঝানো হত, তবে চলতি ধারা অনুযায়ী যার পায়ে বল থাকে তাকেই অ্যাটাকার বলা হয়)। তার প্রধান কাজ বিপক্ষ দলের জালে বল প্রবেশ করানো। অন্যান্য দায়িত্বের মধ্যে অন্য খেলোয়াড়কে গোল করার সুযোগ তৈরি করে দেয়া, আক্রমণের সময় বল ধরে রাখা অন্যতম। আধুনিক ফুটবলে একটি দলে একসাথে এক থেকে তিনজন স্ট্রাইকার খেলেন। তবে দুইজন স্ট্রাইকার সবচেয়ে বেশি ব্যবহৃত হয়। যেহেতু অন্যান্য খেলোয়াড়দের তুলনায় স্ট্রাইকারগণ অনেক বেশি গোল করে থাকেন, তাই সাধারণত তাদের বাজারমূল্য সর্বোচ্চ হয়ে থাকে।
আধুনিক দল গঠনে সাধারণত এক থেকে তিনজন ফরোয়ার্ড অন্তর্ভুক্ত থাকে; উদাহরণস্বরূপ, সাধারণ ৪-২-৩-১ গঠনের মধ্যে একজন ফরোয়ার্ড অন্তর্ভুক্ত রয়েছে। অপ্রচলিত গঠনে তিনজনেরও বেশি ফরোয়ার্ড, বা একজনও অন্তর্ভুক্ত নাও করতে পারে।
কেন্দ্রীয় আক্রমণকারী
কেন্দ্রীয় আক্রমণকারী খেলোয়াড়ের (ইংরেজিতে "সেন্টার ফরোয়ার্ড") প্রধান কাজ একটাই, গোল করা। ফুটবল কোচেরা সাধারণত বিপক্ষ দলের রক্ষণভাগের ঘাড়ের ওপর দলের একজন স্ট্রাইকারকে অবস্থান নিতে বলেন এবং দলের অন্য আক্রমণাত্মক ফরোয়ার্ডকে গোলের উপযোগী পাস জোগাড়ের দায়িত্ব দেন, যিনি অপেক্ষাকৃত মধ্যমাঠে থাকেন। প্রথম স্ট্রাইকারকে সাধারনভাবে টার্গেট ম্যান নামে ডাকা হয়, যিনি বিপক্ষ দলকে অন্য দিকে ধাবিত করেন অথবা নিজে গোল করেন বা অন্য সতীর্থকে গোল করতে সাহায্য করেন।
স্ট্রাইকার
একজন স্ট্রাইকার একজন সেন্টার ফরোয়ার্ডের তুলনায় কিছুটা আলাদা। স্ট্রাইকাররা বিপক্ষের রক্ষণ দেয়াল ভেদ করতে অধিক পারদর্শী। তারা দূর্দান্ত বল নিয়ন্ত্রণ, ড্রিবলিং ক্ষমতার অধিকারী হয়ে থাকেন। একজন ভাল মানের স্ট্রাইকার উভয় পায়েই নির্ভুল শট নিতে পারেন। যদিও অনেক স্ট্রাইকার ৯ নম্বর জার্সি পরিধান করেন, ঐতিহ্যগতভাবে ১০ নম্বর জার্সিই এর সাথে সম্পর্কিত। তবে কিছু স্ট্রাইকারদের ৭ এবং ১১ নম্বর জার্সি পরিহিত অবস্থায়ও দেখা যায়।
দ্বিতীয় স্ট্রাইকার
ফুটবলে ডিপ-লায়িং ফরোয়ার্ডদের একটি লম্বা ইতিহাস রয়েছে। কিন্তু তাদেরকে বিভিন্ন সময়ে বিভিন্ন পরিভাষায় প্রকাশ করা হয়েছে। বাস্তবে, এ ধরনের খেলোয়াড়দের ইনসাইড ফরোয়ার্ড বা ডিপ-লায়িং সেন্টার ফরোয়ার্ড বলা হয়ে থাকে। সাম্প্রতিককালে, এ ধরনের খেলোয়াড়দের আরও দুইটি প্রকরণ তৈরি হয়েছে: সেকেন্ড বা শ্যাডো বা সাপোর্ট বা অক্সিলিয়ারি স্ট্রাইকার।
সেকেন্ড স্ট্রাইকাররা সাধারণত মেইন স্ট্রাইকারদের পেছনে অবস্থান করে। এদের খেলার ধরন কিছুটা অ্যাটকিং মিডফিল্ডারদের মত, তবে পার্থকটা হল সেকেন্ড স্ট্রাইকারদের গোল করার দায়িত্ব একটু বেশিই। একজন সেকেন্ড স্ট্রাইকার বল নিয়ন্ত্রণ, ড্রিবলিং, ছোট পাস, দৃষ্টি এবং ফিনিশিং-এ দক্ষ হয়ে থাকেন। এই অবস্থানের খেলোয়াড়দের খুব জটিল এবং অত্যন্ত গুরুত্বপূর্ণ দায়িত্ব পালন করতে হয়। ফুটবলে এই খেলোয়াডদেরকেই সাধারণত সবচেয়ে প্রতিভাবান মনে করা হয়। দিয়েগো মারাদোনা এই ধরনের খেলোয়াড়দের একটি বড় উদাহরণ।
ফলস ৯
ফলস ৯ হচ্ছে এমন একটি প্রক্রিয়া যার মাধ্যমে আক্রমণ ভাগের কোনো খেলোয়াড়কে মাঠের মধভাগে খেলানো হয়। এতে করে প্রতিপক্ষ দলের রক্ষণভাগের খেলোয়াড়েরা দ্বিধায় পড়ে যায় তাদের পুর্বপরিকল্পিত প্ল্যানিং নিয়ে। তখন হয়তো তারা ছোটোখাটো হাডলের মাধ্যমে নতুন করে পরিকল্পনা করে থাকে।
তথ্যসূত্র
Fodboldpositioner
সুন্দরবন টেক্সটাইল মিলস্ লি:
ইতিহাস
স্বাধীনতা পরবর্তীকালে গণপ্রজাতন্ত্রী বাংলাদেশ সরকারের বেকার সমস্যা দূরীকরণ ও স্ব-নির্ভরতা অর্জনের লক্ষ্যে দেশের অনুন্নত এলাকায় কর্মসংস্থানের সুযোগ সৃষ্টির বিভিন্ন পরিকল্পনার মধ্যে সাতক্ষীরা জেলায় সুন্দরবন টেক্সটাইল মিল স্থাপনের পরিকল্পনা গৃহীত হয়। ১ জুন ১৯৮০, তৎকালীন বস্ত্রমন্ত্রী জনাব এম, মনসুর আলী ভিত্তি প্রস্তর স্থাপন করেন এবং আনুষ্ঠানিকভাবে বাণিজ্যিক উৎপাদন শুরু হয় ৬ অক্টোবর ১৯৮৩। প্রাথমিক পর্যায়ে চীনের ২৪,৯৬০টি টাকু বিশিষ্ট স্পিনিং/সুতা উৎপাদন ক্ষমতা সম্পন্ন ২৬০টি মেশিন নিয়ে যাত্রা শুরু করে। স্থানীয় পর্যায়ে ১৫০০-১৭০০ জন নারী-পুরুষ শ্রমিক, কর্মচারী ও কর্মকর্তা নিয়োগ প্রাপ্ত হয়। ১৯৮৩ হতে ১৯৯৩ সাল পর্যন্ত প্রতিষ্ঠানটি লাভজনক অবস্থায় ছিল।
সম্পদের বিবরণ
সমগ্র জমির পরিমাণ ২৯.৪৭ একর, অবকাঠামো এর মধ্যে রয়েছে কারখানা ভবন, গুদাম, ওয়ার্কসপ, অফিসসমূহ, পুকুর, জামে মসজিদ, বিদ্যালয়, বিশ্রামাগার, ক্লাব, আবাসিক ভবন ও টিনসেড (বর্তমানে অধিকাংশই বসবাস অনুপযোগী)। এছাড়া পতিত জমিতে বিভিন্ন শ্রেণীর প্রচুর সংখ্যক ফলজ (কিছু ব্যতিক্রমধর্মী যেমন গামওয়েল ও সৌদি খেজুর গাছ উল্লেখযোগ্য), বনজ ও ঔষধি গাছ রয়েছে।